A kormányzati igazgatásról szóló 2018. évi CXXV. törvény 83. § (1) bekezdése alapján

a **Belügyminisztérium**

pályázatot hirdet

**Belügyminisztérium**

**Támogatás-koordinációs Főosztály**

 **minőségbiztosítási monitoring munkatárs**

álláshely betöltésére.

**A jogviszony időtartama:**

Határozott idejű, várhatóan 2019.09.15-től 2019.12.31–ig tartó kormányzati szolgálati jogviszony

**Foglalkoztatás jellege:**

Teljes munkaidő, heti 40 óra

**A munkavégzés helye:**

1051 Budapest, József Attila utca 2-4.

**Ellátandó feladatok, főbb tevékenységi körök:**

Az Európai Unió által társfinanszírozott EFOP-1.3.3-16-2016-00001 azonosítószámú, „Fogvatartottak reintegrációja” című kiemelt projekt minőségbiztosítási és monitoring feladatainak ellátása.

* A monitoring munkacsoport tagjaként a fogvatartottak számára nyújtott szolgáltatások minőségbiztosítási célú vizsgálati elem (*Reintegrációs szolgáltatás csomag és a szakmai munka minőségbiztosítása, minőségfejlesztése*) szakmai koordinálása, részvétel a vizsgálati elem lebonyolításában és az elemzések elkészítésében, a vizsgálati elem dokumentációjának elkészítése és karbantartása,
* Részvétel a monitoring munkacsoport egyéb feladataiban.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Felsőfokú (minimum mesterfokozatú) végzettség: Európai Unió szakirányú továbbképzési szakon szerzett szakképzettség; egyetemi szintű jogász, szociológus, szociálpolitikus, szociális munkás, politológus, pedagógia szakos előadó vagy tanár, közgazdasági felsőoktatásban szerzett szakképzettség, társadalomtudományi vagy bölcsészettudományi szakképzettség; okleveles kriminológus szakképzettség; bármilyen minimum mesterfokozatú felsőfokú végzettség és felsőfokú statisztikai szakképesítés, vagy demográfus, hivatalos statisztikai tanácsadó, vagy hivatalos statisztikai szakközgazdász szakirányú továbbképzési szakon szerzett szakképzettség,
* empirikus társadalomtudományi kutatásban szerzett gyakorlat (részvétel minimum 3 db kutatásban),
* kvalitatív empirikus társadalomtudományi kutatásban szerzett tapasztalat (részvétel minimum 2 db kutatásban),
* Microsoft Office programok (Excel, Word, Power Point) magas szintű alkalmazása,
* SPSS felhasználói szintű ismerete,
* Az angol nyelvű szakirodalom feldolgozását lehetővé tevő nyelvismeret
* elvárt kompetenciák: megbízhatóság, fegyelmezettség, felelősségtudat, rugalmasság, jó kommunikációs készség, kimagasló szervezői készség.

**A pályázat elbírálásánál előnyt jelent:**

* Szociális szolgáltatások és/vagy képzési programok minőségbiztosításban, minőségfejlesztésben szerzett tapasztalat.

**A pályázat részeként benyújtandó iratok, igazolások:**

* részletes fényképes szakmai önéletrajz (telefon és e-mail elérhetőség megjelölésével),
* motivációs levél,
* nyilatkozat arról, hogy a pályázati anyagot az eljárásban résztvevők megismerhetik.

A pályázaton kérjük feltüntetni: ”minőségbiztosítási monitoring munkatárs”. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az álláshely betöltésekor kell eredetben benyújtania.

**Az álláshely betölthetőségének időpontja:**

Az álláshely legkorábban 2019.09.15-től tölthető be.

**A pályázat benyújtásának határideje:** 2019.08.15.

A pályázati kiírással kapcsolatosan további információt Balassa Szilvia (szilvia.balassa@bm.gov.hu, 36-1-441-1281) projekt monitoring koordinátor nyújt.

**A pályázatok benyújtásának módja:**

Elektronikus úton Balassa Szilvia projekt monitoring koordinátor részére a szilvia.balassa@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak.

**A pályázat elbírálásának határideje:** 2019.08.30.

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**